**ΑΝΑΚΟΙΝΩΣΗ**

Aνακοινώνεται στους σπουδαστές του **Τμήματος Διατροφής και Διαιτολογίας** η προκήρυξη δύο (2) θέσεων ανταποδοτικών υποτροφιών για το Χειμερινό Εξάμηνο του Ακαδημαϊκού έτους 2016-2017.

**Προϋποθέσεις**

1. Να βρίσκονται στο 3ο ή μεγαλύτερο εξάμηνο σπουδών και να ισχύουν οι προϋποθέσεις των υπολοίπων σπουδαστικών παροχών ως προς τη διάρκεια φοίτησης, ήτοι οι δικαιούμενοι φοιτητές να μην έχουν υπερβεί το 12ο εξάμηνο σπουδών.

2. Να έχουν περατώσει επιτυχώς το 50% των μαθημάτων (Θ+Ε) που αντιστοιχούν στο στάδιο σπουδών τους (π.χ. σπουδαστής που βρίσκεται στο 3ο εξάμηνο θα πρέπει να έχει περατώσει επιτυχώς το 50% τουλάχιστον του συνόλου των μαθημάτων του 1ου και του 2ου εξαμήνου σπουδών).

3. Να μην έχουν πραγματοποιήσει ή πραγματοποιούν την πρακτική τους άσκηση.

4. Η κατάταξη όσων ικανοποιούν τα κριτήρια επιλογής θα γίνει με βάση το Μ.Ο. της συνολικής τους βαθμολογίας.

5. Σε περίπτωση ισοβαθμίας προηγούνται οι οικονομικά ασθενέστεροι σπουδαστές (με βάση το συνολικό οικογενειακό εισόδημα).

 Όσοι σπουδαστές ενδιαφέρονται θα πρέπει από **14/10/2016** μέχρι και **21/10/2016** να υποβάλλουν στη Γραμματεία του Τμήματος τα παρακάτω δικαιολογητικά.

**Δικαιολογητικά**:

1. Αίτηση που θα χορηγηθεί από την γραμματεία.
2. Εκκαθαριστικό σημείωμα της Εφορίας φορολογικού έτους 2015
3. Βεβαίωση από το Ενιαίο Μητρώο Σπουδαστών που να αναφέρει τα μαθήματα που έχει περατώσει επιτυχώς με την αντίστοιχη βαθμολογία καθώς και βεβαίωση του Μ.Ο. της συνολικής τους βαθμολογίας.

 **ΑΠΟ ΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ**